laion/Wikipedia-Exotic huggingface dataset:
מרטין מרקז

מרטין ג'וזף מרקז (באנגלית: Martin Joseph Marquez; נולד ב-8 באוקטובר 1964) הוא שחקן בריטי. מרקז ידוע בעיקר מהופעותיו בתפקיד ג'ינו פרימירולה, הברמן הראשי, בסדרת הדרמה קומית הבריטית "מלון בבילון". בין השנים 1993 ל-1995 גילם את דני פירס בסדרה "The Bill". ב-2002 שיחק בתפקיד ניל אופרת הסבון "איסטאנדרס". עוד הופיע מרקז בסדרה "דוק מרטין" לצדו של אחיו ג'ון מרקז, בתוכנית "המופע של קתרין טייט", בסדרה "Murder Most Horrid", וב-"Plastic Man". מרקז נולד בקובנטרי שבווריקשייר לאב ספרדי ולאם אנגלייה. אביו עבד כמלצר במלון ריץ בקוסטה בראווה, ובהמשך כשהמשפחה עברה לבינלי וודס הוא פתח מסעדת פיש אנד צ'יפס. מרטין למד בבית הספר המלך הנרי השמיני בקובנטרי. הוא עבד כמאמן אישי וכברמן לפני שפתח בקריירת המשחק. הופעתו הראשונה של מרקז בטלוויזיה הייתה בסדרה המשטרתית "The Bill" בה גילם את דמותו של סמל בילוש דני פירס. היא שיחק בתפקידים קטנים בסדרות כגון "דוק מרטין", "המופע של קתרין טייט", "אליזבת הראשונה", "The Business", "איסטאנדרס" ו-"Bedtime". מ-2006 עד 2009 שיחק מרקז בתפקיד הברמן הראשי בסדרת הטלוויזיה "מלון בבילון". ב-2013 הופיע בסדרה הקומית של רשת ITV "החבר'ה מהלשכה" בתפקיד המאבטח פול. מרקז מוכר גם מהופעותיו בתיאטרון, בין השאר שיחק בהפקה מחודשת של טרוור נאן למחזה "Anything Goes" משנת 2009 בה שיחק בתפקיד מונפייס מרטין, ובמחזה "Insignificance" מאת טרי ג'ונסון. הוא הופיע בצמד הקומי "האחים מרקז" יחד עם אחיו ג'ון מרקז. שני האחים גילמו אחים בפרק בסדרה "דוק מרטין". בנובמבר 2010 החל מרקז להופיע בתפקיד אביו של בילי במחזמר "בילי אליוט" בתיאטרון ויקטוריה פאלאס בווסט אנד שבלונדון. באוקטובר 2013 החל להופיע בתפקיד קפטן דאנה הולמס במחזמר על פי הרומן "מעתה ועד עולם". למרקז יש שלושה בנים ושתי בנות. בתו רמונה מרקז ידועה מהופעתה בתפקיד קארן בסדרה הקומית "לא ממש סיטקום" (Outnumbered). מרטין מרקז, במסד הנתונים הקולנועיים IMDb (באנגלית) "Martin Marquez in Boeing Boeing at Everyman Theatre until February 14". this is wiltshire. נבדק ב-3 בפברואר 2014. {{cite web}}: (עזרה) Archived 11 January 2011 at the Wayback Machine. "West End Review: 'From Here to Eternity'". variety.com. Variety. 23 באוקטובר 2013. נבדק ב-11 בפברואר 2014. {{cite web}}: (עזרה)
אלכסנדר שניידר (שחמטאי)

אלכסנדר שניידר (ברוסית: Александр Шнейдер; נולד ב-22 במאי 1962) הוא שחמטאי סובייטי-יהודי-אוקראיני בדרגת רב אמן. אלכסנדר שניידר נולד בלוהנסק (ברית המועצות, כיום באוקראינה). בשנים 1985-1983 הוא השתתף בתחרות אמנים צעירים של ברית המועצות ובשנת 1984 חלק מקומות 2–3 (ניצח אדוארד רוזנטליס). בשנת 1990 הוא השתתף באליפות ברית המועצות וחלק מקומות 10–11 עם סמיון דבויריס. בשנת 1991 הוא חלק מקומות 2–3 עם סם פאלאטניק בקולקטה. בשנת 1990 הוענקה לשניידר דרגת רב אמן. בשנים 1993–2002 הוא היה חבר נבחרת המועדון המקומי באליפות אירופה למועדונים ובאליפות אוקראינה למועדונים (רוב התקופה לצד חברו ולדימיר גורביץ'). בשנת 1994 הם זכו במקום השלישי. באותה תקופה זה היה המועדון החזק באוקראינה שזכה 7 פעמים באליפות המדינה למועדונים. מתגורר כיום בקייב. אלכסנדר שניידר, באתר צ'סגיימס (באנגלית) אלכסנדר שניידר, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
סאנגיונג טרנססטאר

סאנגיונג טרנססטאר (באנגלית: SsangYong Transstar, בקוריאנית: 쌍용 트랜스타) הוא אוטובוס מתוצרת יצרנית הרכב הקוריאנית סאנגיונג אשר יוצר בין השנים 1994–1998. דגם ה"סאנגיונג טרנססטאר" נבנה על בסיס דגם מרצדס-בנץ 0404 של יצרנית הרכב הגרמנית מרצדס-בנץ. 45 נוסעים + נהג כניסה: 1 דלת מדרגות כניסה אוקטובר 1994: יצוא לירדן וההרפובליקה הדומיניקנית אוקטובר 1996: יצוא לסין "סאנגיונג טרנססטאר" "סאנגיונג טרנססטאר" "סאנגיונג טרנססטאר" "סאנגיונג טרנססטאר" "סאנגיונג טרנססטאר" מדיה וקבצים בנושא סאנגיונג טרנססטאר בוויקישיתוף סאנגיונג טרנססטאר, סרטון באתר יוטיוב "סאנגיונג טרנססטאר" מנוע "OM401 hLA" getoutlines.com/blueprints/16969/ssangyong-transstar-om401a-bus-blueprints "סאנגיונג טרנססטאר" autobus24.ru/arenda_avtobusa_v_krasnoyarske "סאנגיונג טרנססטאר" ekaterinburgpanavto.ru/buses/avtobus-ssangyong-transtar-45-mest
KM1500

KM1500 היא משאית נושאת 2 טילי קרקע אוויר מסוג "Hyunmoo-3" (אנ') או מסוג "KM-SAM" (אנ') אשר יוצרה על ידי יצרנית הרכב "קיה" עבור הכוחות המזוינים של הרפובליקה של קוריאה. דגם "KM1502" משמש כמוביל טנקים מסוג "K1 88-Tank" (אנ') בשרות משנת 2001. "Kia KM1500" "Kia KM1501" (ידוע גם בשם "Kia KM1001") "Kia KM1502" (ידוע גם בשם "Kia KM1002") צוות: 1+1 הנעה 8x8 נועדה לעמוד בתנאים סביבתיים קשים כגון חשיפה לקרינה אלקטרומגנטית שינוע במדרון של 60% (20% רוחבי) שינוע במדרון צדדי - 40% צעד אנכי - 0.6 מטר (Vertical step) חפירה - 1.8 מטר (Trench) צליחת נהר עד עומק של 76 ס"מ מורכבת בדגם ה"KM1500" מערכת ABS התקן בלימת אוויר טווח נסיעה - 700 ק"מ בשרות: משנת 2001 צוות: 5+1 הנעה 8x8 משקל: 17.7 טון (ריק), כושר העמסה מקסימלי - 60 טון אורך - 9.7 מטר רוחב - 2.6 מטר גובה - 3.47 מטר מנוע: טורבו דיזל המפיק 450 כ"ס (מנוע מסוג "D6CA diesel") מהירות שיא - 80 קמ"ש טווח נסיעה - 400 ק"מ שינוע במדרון של 60% (28% רוחבי) צליחת נהר עד עומק של 76 ס"מ דגם ה-"KM1502" פועל בטווח נרחב של טמפרטורות חיצוניות: ממינוס C°32 מעלות, ועד C°50 + מעלות צלזיוס קיה טיל קרקע-אוויר טילי "Hyunmoo-3" - משקל כל טיל 1.5 טון טילי "KM-SAM" - משקל כל טיל 400 ק"ג דגם "KM1500" - מפרט טכני military-today.com/trucks/kia_km1500 דגם "KM1502" military.kia.com/en/kia/vehicles/km100-series דגם KM1502 military-today.com/trucks/kia_km1002.htm
סאבלט

האם התכוונתם ל... חכירת משנה סאבלט (סרט) – סרטו של איתן פוקס
זהרא נעמתי

זהרא נמאטי (בפרסית: زهرا نعمتی ; נולדה ב-30 באפריל 1985) היא קשתית איראנית פאראלימפית ואולימפית. בתחילת דרכה התחרתה בטקוואנדו, אך בעקבות פציעתה בתאונת דרכים נאלצה לפרוש מתחום זה. במשחקים הפאראלימפיים לונדון (2012) זכתה בשתי מדליות, במדליית זהב אישית ובמדליית ארד קבוצתית. היא הוסמכה להתחרות באולימפיאדת הקיץ של 2016 וגם באולימפיאדת הנכים של 2016. נמאטי נולדה בכרמאן, איראן. בשנת 2003 נפצעה בתאונת דרכים אשר הותירה אותה עם פגיעות בעמוד השדרה ושיתוק של שתי הרגליים. לפני פציעתה הייתה נמאטי בדרגת חגורה שחורה בטאקוונדו. היא "תפסה חץ וקשת" בשנת 2006 ובתוך שישה חודשים סיימה במקום השלישי באליפות לאומית, נגד ספורטאים שאינם נכים, באירועי para-archery כאשר היא מתחרה בסיווג W2. נמאטי נבחרה לייצג את איראן במשחקים הפאראלימפיים בקיץ 2012, שנערכו בלונדון, בריטניה, שם זכתה בשתי מדליות והפכה לאישה האיראנית הראשונה שזכתה במדליית זהב במשחקים האולימפיים או במשחקים הפאראלימפיים. במקצה הקשתות על כיסא הגלגלים (אנ') ליחידים (W1 / W2) היא הציבה ניקוד של 613 בסיבוב והשיגה עלייה אוטומטית לסיבוב 16 שבו היא ניצחה את מריאנגלה פרנה מאיטליה 0–6. ברבע הגמר היא הביסה את גיזם גיריסמן מטורקיה, שוב בתוצאה 0–6 והתקדמה למשחק על מדליית הזהב בעקבות זכייתה בחצי הגמר נגד האיטלקייה ורוניקה פלורנו בתוצאה 0–6. נמאטי התמודדה מול אליסבטה מיז'אנו מאיטליה בגמר והשיגה את מדליית הזהב עם ניצחון 3–7. היא הקדישה את מדליית הזהב שלה ל"כל האנשים שהתפללו עבורי כדי להשיג הצלחה זו". במקצה הנשים לקבוצות (אנ'), נמאטי הייתה חלק מהקבוצה האיראנית לצד ראזיה שיר מחאמי וזאהרה ג'אוואנמרד. הם ניצבו במקום השני עם 1646 נקודות וניצחו את צ'כיה ברבע הגמר. בחצי הגמר הקבוצה האיראנית הפסידה לדרום קוריאה בתוצאה 186–192, אך המשיכה להביס את איטליה 184–188 בקרב על מדליית הארד וכך נמאטי השיגה את המדליה השנייה שלה במשחקים. באליפות העולם לקשתות-נכים (אנ') לשנת 2013, שהתקיימה בבנגקוק, תאילנד, היא זכתה במדליית הזהב במקצה הנשים ליחידות W2, ובמדליית ארד במקצה הנשים לנבחרות W1. בשנת 2015 נמאטי עשתה היסטוריה על ידי הבטחת השתתפותה גם במשחקים האולימפיים וגם במשחקים הפראלימפיים בקיץ 2016 בריו דה ז'ניירו, ברזיל. היא העפילה אל המשחקים האולימפיים על ידי זכייה במדליית כסף באליפות אסיה 2015 (archery) ולמשחקים הפראלימפיים על ידי הזכייה במדליית זהב באליפות אסיה 2015 (Para-Archery). היא הקשתית הראשונה אשר זכתה להשתתף בשתי התחרויות הללו באותה שנה מאז שנת 1996, אז עשתה זאת האיטלקייה פאולה פאנטאו. בינואר 2016 היא נבחרה לשאת את הדגל של הקבוצה האיראנית במהלך מצעד האומות בטקס פתיחת האולימפיאדה בקיץ 2016. במשחקים האולימפיים נמאטי השתתפה במקצה הנשים ליחידות והודחה בסיבוב הראשון. זאת לאחר שסיימה בדירוג ה-49 עם ציון של 609 כשהובסה על ידי הרוסיה אינה סטפאנובה בסיבוב 32. לעומת זאת במשחקים הפאראלימפיים זכתה נמאטי במדליית זהב במקצה ליחידות ובמדליית כסף במקצה לצוותים. מדיה וקבצים בנושא זהרא נעמתי בוויקישיתוף זהרא נעמתי, באתר olympedia.org זהרא נעמתי, באתר פדרציית הקשתות העולמית זהרא נמאטי כתבה באתר pars today זהרא נמאטי בתחרות פראלימפית באירן מצגת תמונות באתר יוטיוב ynet ספורט, התקדים ההיסטורי של נושאת הדגל מאיראן, באתר ynet, 6 באוגוסט 2016
ילדי הסתיו

ילדי הסתיו (באנגלית: Children of the Fall) הוא סרט אימה ישראלי שכתב וביים איתן גפני. זהו סרטו העלילתי השני באורך מלא של גפני כבמאי, לאחר צאת סרט הבכורה שלו "בשר תותחים" בשנת 2012. הסרט הוקרן בישראל לראשונה במסגרת פסטיבל הקולנוע ירושלים ב-15 ביולי 2016. בשנת 2017 הוקרן במסגרת פסטיבל אוטופיה. הסרט היה מועמד לפרס אופיר בטקס פרסי אופיר לשנת 2018. בערב יום הכיפורים בשנת 1973, אל הקיבוץ עת רעים שבצפון ישראל, מגיעה רייצ'ל סטרוד (נועה מימן), לצורך התנדבות בקיבוץ. רייצ'ל, בת לאב ישראלי ולאם גויה, גדלה רוב חייה בחו"ל וכעת היא מעוניינת להתגייר ולעשות עלייה. היא נחרדת לגלות שהמציאות הישראלית איננה מה שקיוותה שתהיה וכבר ביומה הראשון שוקלת לעזוב, אך רכז המתנדבים בקיבוץ ירון וינשטיין (אקי אבני) מצליח לשכנע אותה להישאר. היא מצטרפת אל קבוצת המתנדבים שבקיבוץ, המורכבת מצעירים הוללים ממדינות שונות ברחבי העולם, הפוצחים במסע של כיף וחגיגת הנעורים הכולל סקס וסמים. רייצ'ל מנסה להשתלב בחברה הישראלית, אך המקומיים מפגינים חשדנות כלפיה וכלפי שאר המתנדבים והאידיליה הקיבוצית הופכת אט אט לסיוט קטלני. "ילדי הסתיו", במסד הנתונים הקולנועיים IMDb (באנגלית) "ילדי הסתיו", באתר ספר הקולנוע הישראלי "ילדי הסתיו", באתר אידיבי "ילדי הסתיו", במסד הנתונים הקולנועיים KinoPoisk (ברוסית) "ילדי הסתיו", במיזם "אישים" לתיעוד היצירה הישראלית ביקורות Children of the Fall Review – This Israeli Slasher Gets Political, באתר Dread Central [1] [2]
גלקסיית אנדרומדה I

גלקסיית אנדרומדה I, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.4 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 12.7 והיא התגלתה בשנת 1972, יחד עם גלקסיית אנדרומדה II וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970‏-1971. הגלקסיה נמצאת כ-3.2 מעלות מדרום למרכז גלקסיית אנדרומדה וכ-2.8 מעלות ממערב לכוכב μ (מו) באנדרומדה. גודלה הזוויתי של הגלקסיה הוא כ-4 דקות קשת שממרחקה שקול לקוטר של כ-2,800 שנות אור. מסתה מוערכת בכ-‎8.7×107‎ מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ-‎3.9×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 4.5 מיליון מעוצמת ההארה של השמש והמתכתיות של כוכבי הגלקסיה היא כ-3.5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 190,000 שנות אור ובין 240,000 שנות אור בזמן הקפה של 1.6 מיליארד שנים. בשנת 2000 התגלה צביר כדורי יחיד שמקיף את הגלקסיה. לצביר בהירות מדרגה 21, שממרחקו שקול לעוצמת הארה של בערך פי 2,000 מעוצמת ההארה של השמש, ורדיוס זוויתי של כ-3 שניות קשת שממרחקו שקול לרדיוס של כ-35 שנות אור. מדיה וקבצים בנושא גלקסיית אנדרומדה I בוויקישיתוף גלקסיית אנדרומדה I, בבסיס הנתונים SIMBAD לגרמי שמיים אסטרונומיים SIMBAD: Andromeda I A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 685 (2010) S. van den Bergh: Search for Faint Companions to M31, Astrophysical Journal, vol. 171, p. L31 (1972) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012) L. L. Watkins, N. W. Evans & G. van de Ven: A census of orbital properties of the M31 satellites, Monthly Notices of the Royal Astronomical Society, Vol. 430, Iss. 2, p. 9 (2013) N. Caldwell, J. Strader, D. J. Sand, A. C. Seth & B. Willman: The faint globular cluster in the dwarf galaxy Andromeda I, Publications of the Astronomical Society of Australia, Vol. 34, id. e039, p. 2 (2017)
אאודי רודג'ט

אאודי רודג'ט (בגרמנית: Audi Roadjet) היא מכונית קונספט, 5 דלתות האצ'בק מתוצרת יצרנית הרכב הגרמנית אאודי אשר הוצגה בשנת 2006. , 5 דלתות האצ'בק 4 נוסעים (2 כורסאות מלפנים, 2 כורסאות מאחור) הנעה כפולה 4x4 (לפי דרישה) תאוצת דגם "אאודי רודג'ט" בין 0-100 קמ"ש היא 6.4 שניות אאודי רוזמאייר אאודי נובולארי קוואטרו אאודי קוואטרו קונספט אאודי שוטינג ברייק מדיה וקבצים בנושא אאודי רודג'ט בוויקישיתוף אאודי רודג'ט, סרטון באתר יוטיוב אאודי רודג'ט, סרטון באתר יוטיוב אאודי רודג'ט, סרטון באתר יוטיוב "אאודי רודג'ט" conduciendo.com/audi-roadjet-concept "אאודי רודג'ט" audi-mediacenter.com/en/audi-roadjet-concept "אאודי רודג'ט", שנת 2006 topgear.com/car-news/audi-roadjet-news-audi-unleashes-roadjet-2006 "אאודי רודג'ט" audi.press-bank.pl/artykul,2576,audi_roadjet_concept
גלקסיית אנדרומדה II

גלקסיית אנדרומדה II, היא גלקסיה אליפסואידית ננסית שנמצאת בקבוצת הכוכבים דגים על הגבול עם קבוצת אנדרומדה במרחק של כ-2.1 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 11.7 והיא התגלתה בשנת 1972, יחד עם גלקסיית אנדרומדה I וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970‏-1971. הגלקסיה נמצאת כ-2.6 מעלות מדרום-מזרח לכוכב מיראך וכ-4.5 מעלות מצפון-מערב לגלקסיית המשולש. גודלה הזוויתי של הגלקסיה הוא כ-3.5 דקות קשת שממרחקה שקול לקוטר של כ-2,200 שנות אור. מסתה מוערכת בכ-‎7×107‎ מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ-‎7.6×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 9.4 מיליון מעוצמת ההארה של השמש והמתכתיות של כוכבי הגלקסיה היא כ-2% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. רוב כוכבי הגלקסיה נוצרו בתקופה שהחלה לפני 9 מיליארד שנים והסתיימה לפני כ-6 מיליארד שנים, אך קיימת בה גם אוכלוסיית כוכבים קטנה שגילה עולה על 10 מיליארד שנים. הגלקסיה מקיפה את מרכזה של גלקסיית אנדרומדה במרחק שנע בין 480,000 שנות אור ובין 765,000 שנות אור בזמן הקפה של 6.6 מיליארד שנים. גלקסיית אנדרומדה II, בבסיס הנתונים SIMBAD לגרמי שמיים אסטרונומיים SIMBAD: Andromeda II NED: Andromeda II Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 685 (2010) S. van den Bergh: Search for Faint Companions to M31, Astrophysical Journal, vol. 171, p. L31 (1972) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012) S. van den Bergh: Updated Information on the Local Group, The Publications of the Astronomical Society of the Pacific, Vol. 112, Iss. 770, pp. 533 (2000) L. L. Watkins, N. W. Evans & G. van de Ven: A census of orbital properties of the M31 satellites, Monthly Notices of the Royal Astronomical Society, Vol. 430, Iss. 2, p. 9 (2013)
מייקל ויילדר

מייקל ויילדר (באנגלית: Michael Wilder) (נולד ב-17 באוגוסט 1962 בפילדלפיה) הוא שחמטאי יהודי-אמריקאי בדרגת רב אמן. מייקל ויילדר נולד בפילדלפיה. הוא סיים תואר JD במשפטים מאוניברסיטת מישיגן. בשנת 1987 הוא סיים במקום השלישי באליפות ארצות הברית ובתחרות בינלאומית בלונדון. בשנת 1988 הוא זכה באליפות ארצות הברית בשחמט. במהלך שנות ה-80 של המאה ה-20 הוא השתתף בתחרויות בינלאומיות רבות. בניו יורק הוא סיים במקומות 3–4 בשנת 1977, 3-2 בשנת 1979 ו-3–5 בשנת 1982. בלונדון הוא חלק מקומות 1–2 בשנת 1987 ו-3–6 בשנת 1988. ויילדר היה חבר בנבחרת ארצות הברית בשחמט באליפות העולם לגיל עד 26. בשנת 1983 הנבחרת סיימה במקום הרביעי ובשנת 1985 במקום השני. ויילדר הפסיק להשתתף בתחרויות בשנת 1989 והתרכז בקריירה במשפטים. 1980 - אמן בינלאומי 1988 - רב-אמן. מייקל ויילדר, באתר צ'סגיימס (באנגלית) מייקל ויילדר, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
פרסי סוף השנה של NXT

פרסי סוף השנה של NXT (באנגלית: NXT Year-End Award) הוא טקס חלוקת פרסים המוענקים על ידי ארגון ההיאבקות האמריקאי, ה-WWE, בדומה לאוסקר, לגראמי ולפרסי הסלאמי של ה-WWE. הפרסים ניתנים למתאבקים המתחרים/התחרו ב-NXT במהלך השנה החולפת. במסגרת חלוקת הפרסים נערכו שש גרסאות. החלטת הזוכים נקבעת על ידי האוהדים שמצביעים דרך אתר אינטרנט. בשנת 2015, ההצבעה נערכה באתר הרשמי של ה-WWE, אך בשנים שבאו לאחר מכן ההצבעה נערכה בטוויטר. הזוכים בפרסים מקבלים גביע בצורת פעמון זהב ופטיש המוטמע לצידו. הזוכים בפרסים פורסמו ב-13 בינואר 2016 בתוכנית NXT. ההצבעות נערכו באתר הרשמי של ה-WWE. הזוכים נרשמו בראש כל קטגוריה בכתב מודגש. הזוכים בפרסים פורסמו באירוע NXT TakeOver: San Antonio, שהתקיים ב-28 בינואר 2017. ההצבעות נערכו בטוויטר. הזוכים נרשמו בראש כל קטגוריה בכתב מודגש. הזוכים בפרסים פורסמו באירוע NXT TakeOver: Philadelphia, שהתקיים ב-27 בינואר 2018. ההצבעות נערכו בטוויטר. הזוכים נרשמו בראש כל קטגוריה בכתב מודגש. הזוכים בפרסים פורסמו במופע המקדים לאירוע NXT TakeOver: Phoenix, שהתקיים ב-26 בינואר 2019. ההצבעות נערכו בטוויטר. הזוכים נרשמו בראש כל קטגוריה בכתב מודגש. הזוכים בפרסים פורסמו בפרק של התוכנית NXT, שהתקיים ב-1 בינואר 2020. ההצבעות נערכו בטוויטר. הזוכים נרשמו בראש כל קטגוריה בכתב מודגש. הזוכים בפרסים פורסמו בפרק של התוכנית NXT, שהתקיים ב-30 בדצמבר 2020. ההצבעות נערכו באתר הרשמי של ה-WWE. הזוכים נרשמו בראש כל קטגוריה בכתב מודגש. הכי הרבה זכיות - ג'וני גרגאנו (5) הכי הרבה זכיות בשנה אחת - אדם קול (4, 2019) הכי הרבה זכיות בקרב השנה - ג'וני גרגאנו (3) הכי הרבה מועמדויות - ג'וני גרגאנו (18) הכי הרבה מועמדויות בשנה אחת - ריקושט (8, 2018) הכי הרבה מועמדויות למתחרה הכללי של השנה - אסקה (3) הכי הרבה מועמדויות לקרב השנה - ג'וני גרגאנו (9) הכי הרבה מועמדויות לקרב השנה בשנה אחת - סשה בנקס (2015), פיט דאן (2018) וריקושט (2018) (5) האירוע עם כמות המועמדויות הגדולה ביותר לקרב השנה - NXT TakeOver: Toronto‏ (4, 2016) האליפות עם כמות המועמדויות הגדולה ביותר לקרב השנה - אליפות ה-NXT‏ (12) האליפות עם כמות המועמדויות הגדולה ביותר לקרב השנה בשנה אחת - אליפות הנשים של NXT‏ (5, 2015) המועמדים לפרסי סוף השנה של NXT טריפל אייץ' מודיע על אופן ההצבעה לפרסי סוף השנה של NXT ההצבעה לפרסי סוף השנה של NXT לשנת 2017 נפתחה ההצבעה לפרסי סוף השנה של NXT לשנת 2018 נפתחה ההצבעה לפרסי סוף השנה של NXT לשנת 2019 נפתחה ההצבעה לפרסי סוף השנה של NXT לשנת 2020 נפתחה
להק כוח האדם

להק כוח האדם (בראשי תיבות: לכ"א) הוא יחידה ראשית במטה חיל האוויר הישראלי. הלהק אחראי לניהול, לפיתוח ולטיפוח המשאב האנושי בחיל האוויר. ראש הלהק הוא איש צוות אוויר וקצין בדרגת תת-אלוף, והוא מכונה רלכ"א. ראש להק כוח האדם (רלכ"א) הנוכחי הוא תא"ל יובל הראל. הלהק הוקם בראשית שנות השבעים במסגרת ארגון מחדש שהנהיג מפקד חיל האוויר, האלוף בני פלד, כגלגול של מחלקת כוח האדם (מכ"א) שבראשה עמד קצין בדרגת אלוף-משנה שכונה רמכ"א. תפקיד רמכ"א/רלכ"א היה במשך שנים רבות תפקיד המטה הבכיר ביותר שאליו הגיעו אנשי צוות אוויר שאינם טייסי קרב (שיכולים היו להתקדם לתפקידי ראש להק אוויר, ראש המטה או מפקד החיל). לדוגמה רלכ"א הראשון, ישעיהו (שייע) לזרסון שהיה מקלען אוויר; יצחק אמיתי שהיה נווט קרב; אמיר השכל שהיה טייס תובלה; ודני גנות שהיה נווט תובלה. מחלקת חובה, תכנון ומקורות כוח אדם (חות"ם) מחלקת הסגל מחלקת פרט מחלקת קצין רפואה חילי (מקרפ"ח) סוציולוג חיילי הרבנות החיילית יועמ"ש (היועץ המשפטי לחיל האוויר) אגף כוח האדם במטה הכללי של צה"ל חטיבת כוח האדם במטה זרוע היבשה מספן כוח האדם במטה חיל הים מגביהים עוף: חיל האוויר - אתגרים ומשימות, סדרת אוניברסיטה משודרת, בהוצאת משרד הביטחון – ההוצאה לאור, 2011, פרק ז - רמי בן אפרים, "תפיסת הטיפול באנשים בחיל האוויר כמודל להנעת אנשים בארגון איכותי ומתקדם", עמ' 78-70
גן שורק

גַּן שׂוֹרֵק הוא מושב במישור החוף הדרומי התיכון, כ-4 ק"מ דרומית לראשון לציון. המושב נמצא בתחומי המועצה האזורית גן רווה, והוא משתייך לתנועת המושבים. מקור שם המושב הוא בנחל שורק הזורם מדרום לו. המושב נוסד ב-1950 בידי עולים מרומניה ומפולין. שטחו 700 דונם. ב-16 בפברואר 2016 אוזכר המושב בשירם של להקת ערוץ הכיבוד "עור ברווז" בשורה: "ואם את מאשדוד- אז אני מגן שורק". מדיה וקבצים בנושא גן שורק בוויקישיתוף אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 לידוי, אסטמה ושקד פררה - עור ברווז (ביט של מנטוס), נבדק ב-2023-04-24
רחוב מלכי ישראל (ירושלים)

רחוב מלכי ישראל הוא רחובה המרכזי של שכונת גאולה בירושלים. אורכו של רחוב מלכי ישראל הוא קילומטר אחד. תחילתו ממזרח בכיכר השבת, וסיומו ברחוב שרי ישראל. בחציו המזרחי משמש הרחוב כמרכז מסחר ובילוי לציבור החרדי בירושלים. חציו זה מכיל בעיקר חנויות ודוכני מזון, בנקים, מרפאות, מספרות לגברים, סלוני פאות, חנויות ביגוד, חנויות כל-בו, ספרים, מוזיקה יהודית ותשמישי קדושה. בחלקו המערבי הוא מכיל מספר מוסדות ציבור ובתי כנסת. הרחוב קרוי על שם מלכי ישראל, כחלק משמות הרחובות באזור. משני עברי הרחוב נמצאות השכונות החרדיות: כרם אברהם, שכונת הבוכרים, וגאולה בצפון, ואחווה, זיכרון משה ומקור ברוך בדרום. באוקטובר 2015, בפיגוע דריסה ודקירה שאירע ברחוב במהלך גל הטרור הפלסטיני (2015–2016), נרצח ישעיהו קרישבסקי. מוסדות יקירי ירושלים ישיבת באר התלמוד מתיבתא תפארת ישראל ובית הכנסת המרכזי של חסידות בויאן סמינר בית מלכה בית היתומים שנלר מרכז בית יעקב למורות (-הסמינר ה"חדש") משכנו הישן של המכון הגיאולוגי לישראל בקצה מחנה שנלר ישיבת פורת יוסף (בפינת רחוב יוסף בן מתתיהו) בית המדרש המרכזי הישן של חסידות גור (בפינת רחוב רלב"ח) ישיבת חיי עולם בית כנסת של חסידות קומרנה (משמש כשטיבלאך) מוסדות ירים משה גאולה כיכר השבת מדיה וקבצים בנושא רחוב מלכי ישראל בוויקישיתוף שמות הרחובות באזור הם שמות נביאים אהרן רבינוביץ, ‏דרס, הוציא גרזן ושחט למוות: כך נראה הפיגוע בירושלים, באתר כיכר השבת, 13 באוקטובר 2015 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
פול סבטייה

פול סבטייה (צרפתית: Paul Sabatier) ‏(5 בנובמבר 1854 בקרקסון - 14 באוגוסט 1941) היה כימאי צרפתי, חתן פרס נובל לכימיה לשנת 1912 (לצד ויקטור גריניאר), "על שיטת ההידרוגנציה של תרכובות אורגניות שפיתח". סבטייה התקבל בגיל 18 הן לאקול פוליטקניק והן לאקול נורמל סופרייר, ובחר באחרון. הוא סיים את לימודיו ב-1877. במשך רוב חייו לימד קורסים באוניברסיטת טולוז, והתמנה לדיקן הפקולטה למדעים בשנת 1905. מחקריו המוקדמים, בקולז' דה פראנס, עסקו בתרמוכימיה של גפרית וסולפטים מתכתיים, ועל מחקר זה התבססה תזת הדוקטורט שלו. בטולוז המשיך במחקרים כימיים ופיזיקליים של תרכובות גפרית, כלוריד, כרומט ונחושת. כמו כן, חקר את תחמוצות החנקן וחומצה ניטרוסודיסולפונית ומלחיה. הוא ביצע גם מחקר בסיסי בתחום מקדמי החלוקה (מדד למסיסות תרכובות בממסים שונים) וספקטרום בליעה. סבטייה תרם רבות לשימוש התעשייתי בהידרוגנציה. ב-1897 גילה כי כמות קטנה של ניקל יכולה לשמש כזרז לסיפוח מימן לתרכובות פחמן (לא רוויות). עיקר תהילתו על "תגובת סבטייה", ועבודותיו, ביניהן La Catalyse en Chimie Orgarnique (קטליזה בכימיה אורגנית), שפורסמה בשנת 1913. סבטייה זכה בפרס נובל לכימיה בשנת 1912, יחד עם עמיתו הצרפתי, ויקטור גריניאר. הפרס ניתן לו על עבודתו בתחום ההידרוגנציה. מדיה וקבצים בנושא פול סבטייה בוויקישיתוף פול סבטייה, באתר פרס נובל (באנגלית) פול סבטייה, באתר אנציקלופדיה בריטניקה (באנגלית) פול סבטייה, באתר "Find a Grave" (באנגלית) חלוקת פרס נובל, הצבי, 23 בדצמבר 1912